ming030890/wiki-yue-high-quality huggingface dataset:
東風大隊

東風大隊，亦叫東風村、東風經濟聯合社，係廣州市海珠區1963年1月至到而家嘅一個建置，隸屬新滘公社，前身係上涌大隊同橋南大隊。即而家大塘五甲（橋南）同上涌村。

沿革
1958年8月，公社化時代開始，新滘公社大塘大隊轄大塘村、新村、上涌村、龍潭村。
1961年1月，大塘村分出大塘大隊、橋南大隊。上涌村改名上涌大隊。
1963年1月，上涌大隊、橋南大隊組成上橋大隊。
1966年11月，上橋大隊改名叫東風大隊。
1984年1月，改名叫東風鄉政府。
1987年4月，改名叫東風村民委員會。
2002年10月，改名東風經濟聯合社。
杉咲花

杉咲花 ，係日本嘅一個女藝人同埋配音員。
杉山

杉山係香港新界北區北部一笪地方，喺上水北面，華山西北，缸瓦甫南面。
杉山力裕

杉山力裕（1987年5月1號—）係日本足球員，司職守門員，效力福岡黃蜂。
杉山哲

杉山哲（1981年6月26號—）係日本足球員，司職守門員，效力北海道札幌岡薩多。
杉山大

杉山大 ，係日本嘅一個男配音員。

配音作品一覽
呢個表唔完整，歡迎加料。
杉內雅男

杉內雅男（日文：杉内 雅男；1920年10月20號—2017年11月21號）係日本出名九段圍棋手，響宮崎縣出世，師父係井上一郎。曾經兩次響日本棋院快棋名人戰同埋日本圍棋選手權戰入面攞到冠軍，重兩次攞到全日本歷史最悠久嘅本因坊戰挑戰資格，所以畀人叫「圍棋專家」。
佢響日本圍棋界入面係最高年齡嘅選手，由1937年入段到2017年死，做圍棋手超過八十年。佢老婆杉內壽子都係圍棋手。
杉山佳壽子

杉山佳壽子 ，係日本嘅一個女藝人同埋配音員。
杉山優奈

杉山優奈（日文：杉山 優奈(Sugiyama Yuuna)；2002年12月20號—）係日本嘅童星，佢係《躲貓貓！》第五代小姐姐「小優」嘅扮演者。
杉井颯

杉井颯（2000年5月17號—）係日本足球員，打後衞位置，效力柏太陽神。
掛接式車輛

掛接式車輛係屬於連結車嘅一種，包括唔限於拖頭、巴士同露營車輛。
掛號信

掛號信係種郵政增值服務，信件會被編號，運輸過程會被紀錄，最後寄到收件人嗰陣要簽收。呢種服務通常係寄送比較重要嘅嘢會用到。
掛綠

掛綠（粵拼：gwaa3 luk6）係荔枝其中一隻常見嘅品種，特色係果皮紅中帶綠，果肉爽甜，畀唔少人話係最靚嘅品種，所以賣得比較貴，古時更做過貢品畀皇帝食。
掛綠原產自廣州增城，當地出產嘅叫增城掛綠（zang1 sing4 gwaa3 luk6）。

名
皆因掛綠每粒果都兜住一圈綠線，所以叫掛綠。
掛綠個名亦有個傳說同八仙嘅何仙姑有關。何仙姑係增城人，成仙後依然鍾意到凡間食荔枝，有日佢坐喺西園一樖荔枝樹嘅樹枝上織腰帶，走嗰陣漏低咗一條綠色絲線，繞住咗喺荔枝果上面，就變成「掛綠」。

史
掛綠喺南宋時期嘅12世紀之前已經有人種，明代末年到清代初年開始多人種，但係喺中共統治期間嘅大躍進入面，大多數原生掛綠已經被毀，淨返一樖母樹喺增城掛綠廣場，樹齡超過四百年，高5米幾，而家嘅掛綠樹種多數出自佢度，喺增城幾個鄉種。
增城每年都搞掛綠拍賣活動，拍賣價最高去到50萬元人民幣一粒，列咗入健力士世界紀錄大全。
掟

掟（粵拼：deng3，英文：Throwing），係指一個人用手將啲嘢「揼（粵拼：dum2）」或者「擲（粵拼：zaak6）」出去嘅意思，呢個動作通常係喺某啲體育運動（例如鐵餅）或者一個人好嬲嗰陣會做到。
掛接巴士

掛接巴士係一啲有超過一節，兩節之間有個鉸連住嘅巴士。呢類型巴士通常係用嚟做城市巴士，佢哋比一般嘅單層巴士載得多人。
掛接巴士可以係有兩節同埋一個鉸（長18米左右），亦有啲係有三節同埋兩個鉸（長25米左右），以前更曾經有雙層嘅掛接巴士生產。
維基同享有多媒體嘅嘢：Articulated buses
掛接巴士係巴士楔位文，重未完成，麻煩你幫手補充內容。
掛綠湖

掛綠湖（粵拼：gwaa3 luk6 wu4）係中國廣東廣州嘅濕地公園，2012年2月28號開園，位置喺增城荔城街道羅崗村，西靠荔新大道；東靠新城大道；南靠破塘嶺；北靠增城區人民政府駐地。佢亦係增城地區為咗解決增江發大水時成日出現洪峰嘅問題而搞。

史
增城地區為咗解決增江發大水時成日出現洪峰問題而喺2008年11月開始話搞呢間公園，初期計劃改名做荔湖，但嗰時話要搞5.5km嘅湖堤。直到2011年底，湖名正式改名做掛綠湖嚟映射當地嘅荔枝特產——掛綠。同年12月，工程正式開工，但工期用咗三個月好快搞掂。期間亦令掛綠湖嘅施工地域啲拆遷戶「親情」噉安置到湖東邊嘅增江畫廊南邊冇幾遠緊增江邊啲高樓樓盤入面。2014年1月20號開始引水入嚟而最後形成咗2.14km²嘅湖泊。原先增城區長曹鑒燎喺2013年初接受增城電視台嘅採訪報道話，將掛綠湖要整成8km²嘅水面，重定喺2015～2016年打造成核心區65km²、綜合保護區110km²呢項綜合計劃，但後嚟曹鑒燎喺同年12月俾市民舉報話貪污而拉咗去接受司法調查而冇搞到。隨後新上任嘅區長——歐陽衛民正式修改咗掛綠湖嘅規劃，話保留原先一期嘅規劃，之前曹鑒燎定咗嘅二期規劃加上因為涉及改變掛綠新城好多嚿地皮嘅規劃同埋廣州北三環高速公路、荔新快速路嘅工程要改線嘅理由而取消咗。

概况
公園有70公頃咁大，其中水域面積30公頃，濕地面積4公頃，湖心島面積有36公頃。總綠化面積大概22公頃，重鋪咗12公頃草皮。喺近湖邊有一堆綠化同草皮響度，湖嘅南邊望過去，好似幅大型嘅山水畫噉。
掟煲

掟煲（粵拼：deng3 bou1，英文：Break Up），又叫分手，係指一對打令結束佢哋嘅親密關係，但係如果呢段關係喺其中一方死咗之後先完嘅，噉就唔叫掟煲。而且，「掟煲」只係啱用喺男朋友同女朋友之間（情侶），唔可以用落經已結咗婚嘅人嗰度。

相關用詞
如果有一方想挽救返段關係，就叫箍煲。
如果掟煲之後兩個人嘅關係依然係糾纏得唔清唔楚，就叫掟煲唔掟蓋。
曼南

曼南（西班牙文：Carlos Saúl Menem Akil，1930年7月2號—2021年2月14號）係阿根廷律師同政治人，喺1989年至1999年期間擔任阿根廷總統。
曼哈頓計劃

曼哈頓計劃（英文：Manhattan Project）係第二次世界大戰期間研發同整原子彈嘅一項大型軍事工程，由美國同相關支援嘅英國同加拿大執行，呢個計劃喺1942年至1946年間直屬於美國陸軍工程兵團嘅萊斯利·理察·格羅夫斯將軍領導，工程原名係「代用材料項目發展」（Development of Substitute Materials），之後改成「曼哈頓工程區」（Manhattan District）。期間，美方吸收咗早已經展開嘅英國核武器研發計畫——「合金管工程」嘅成果。曼哈頓計早喺1939年已經秘密咁展開咗，請咗超過13萬人員，用咗差唔多20億美金（相當於2014年260億美金），超過90%嘅費用用咗喺起工廠同整核裂變嘅原材料，用喺整武器同發展武器嘅資金唔夠10%，呢個工程喺橫跨美國、英國同加拿大三國嘅30幾個城市入面都有進行。
戰爭期間，美軍研發出兩種類型嘅原子彈，一個係設計上比較簡單、用鈾235整成「槍式（英文：Gun-type fission weapon）」，由於鈾235喺天然鈾中只係得0.7%，其他絕大部分都係質量相同、難以分離嘅同位素鈾238，所以美方用咗三種分離方式嚟提高鈾-235嘅濃度——電磁（「卡留管（英文：Calutron）」）、氣體（「氣體擴散法」）同熱（「索瑞特效應」），大部分工作都喺田納西州橡樹嶺進行。
1941年12月7號，日本偷襲美國珍珠港，美國對日宣戰，自此開始，美國正式捲入二戰。同時，納粹德國已經開始咗德國核武器開發計劃「鈾計劃」（德文：Uranprojekt），目的係整到核武器，用喺二戰之中。一啲美國科學家提出，要喺納粹德國之前研發出原子彈。
1942年12月2號，喺費米嘅指導下，世界上第一個實驗性原子反應堆喺芝加哥起好，成功實現咗可控嘅鏈式反應。1943年春天，奥本海默領導科研人員開始整原子彈嘅工作；1944年，美國橡樹嶺工廠生產出第一批濃縮鈾原材料；1945年7月12號，第一粒實驗性原子彈開始做最後嘅裝配。7月16號，美國第一粒原子彈喺新墨西哥州嘅沙漠中試爆成功，爆炸當量大約21,000噸TNT炸彈。8月6號，美國向廣島投放咗Little Boy原子彈；3日之後（8月9號），向長崎投放咗胖佬原子彈。8月15號，日本宣告無條件投降，第二次世界大戰完。
曼努埃爾·戈多伊

曼努埃爾·戈多伊（西班牙文：Manuel de Godoy，1767年5月12號—1851年10月4號），係西班牙波旁王朝嘅貴族、大臣，佢喺卡洛斯四世在位期間做咗兩次首相，俾封「和平親王」。
曼努埃爾甘馬曹

曼努埃爾甘馬曹（西班牙文：Manuel Ávila Camacho，1897年4月24號—1955年10月13號）係墨西哥軍人同政治人，喺1940年至1946年間出任第四十五任墨西哥總統。
曼努埃爾·阿薩尼亞

曼努埃爾·阿薩尼亞（西班牙文：Manuel Azaña，1880年1月10號—1940年11月3號），係西班牙嘅左翼政治人、法學家。第二共和國喺1931年建立之後，佢做咗兩年嘅總理。1936年5月佢俾選做第二任總統，任內爆發咗西班牙內戰。最後政府軍俾佛朗哥打敗，佢喺1939年3月流亡到咗法國。
曼圖亞

曼圖亞（意大利文：Mantova）係意大利倫巴第大區曼圖亞省首府，人口5萬。
曼努埃爾·山塔納

曼努埃爾·山塔納1964年嘅曼努埃爾·山塔納，嗰時佢25歲。個人資料全名Manuel Martínez Sontana曼努埃爾·馬天尼斯·山塔納出世(1938-05-10)1938年5月10號 西班牙馬德里自治區馬德里死2021年12月11號(2021-12-11)（83歲） 西班牙馬貝拉
運動項網球
獎牌紀錄




季軍1963年 拿坡利男雙
曼努埃爾·山塔納
（西班牙文：Manuel Santana，西班牙文讀音：[manuel santana]；1938年5月10號—2021年12月11號）係西班牙嘅前男網球手，馬德里自治區馬德里人。1966年攞過網球世界第一而出名。
曼圖亞省

曼圖亞省（Provincia di Mantova）係意大利倫巴第大區一個省，首府曼圖亞。
東洲齋寫樂

東洲齋寫樂（日文：東洲斎 写楽，1794至1795年間活動）係日本江戶時代嘅一位浮世繪畫家。
佢嘅真正身份到而家都重係個謎，但經過研究，較有力嘅講法係阿波德島藩主蜂須賀家嘅能劇演員齋藤十郎兵衛（1763年–1820年）。
東海

東海（粵拼：dung1 hoi2），又叫東中國海，係中國一海，響江蘇、浙江同福建東面；台灣北面；琉球西面。
東洋山

東洋山（Tung Yeung Shan）係香港嘅山，海拔高533米，喺沙田區、西貢區，附近範圍劃咗入馬鞍山郊野公園。
東浩史

東浩史（1987年5月15號—）係日本足球員，司職中場，效力長野帕塞羅。
東洋廣播

東洋廣播（英文：Tongyang Broadcasting Company），英文簡稱TBC，係大韓民國一個已經唔存在嘅民營廣播電台兼電視台。由韓國大財閥三星集團出資設立。因為其電視頻道位於第7頻道，而被漢城（現首爾）市民暱稱為「七番」。

史
1964年12月7號，東洋電視台（DTV，呼號：HLCE）正式開播。三星集團旗下嘅《中央日報》創刊後改稱「中央電視台」（JBS TV）。可係國營嘅首爾中央放送局（KBS；現稱韓國廣播公司）抗議，1966年8月15號中央電視台更名成東洋廣播（TBS）。東洋廣播又同《中央日報》合併，成立「株式會社中央日報・東洋放送」。
東洋廣播營運期間，同文化廣播（MBC）並為韓國好受歡迎嘅民營電視台。當時，文化廣播播出大量美國動畫，東洋廣播就播出日本動畫予以回擊。然而，由於國軍保安司令全斗焕（後任韓國總統）為鉗制言論自由而實施言論統廢合，韓國電子媒體生態發生巨大改變。1980年11月30號，東洋廣播被關閉，其電視及廣播頻道合併入KBS，成為KBS第2頻道。
2008年，李明博政府通過廣播相關法令增修，開放各大報業集團經營電視業務。喺《中央日報》嘅支持下，TBC得以「復播」，新嘅電視台將代表《中央日報》嘅「J」加入名稱，成立綜合編成頻道JTBC。2011年12月1號，JTBC開播，以東洋廣播繼承者自居，開播廣告詞為「復活TBC，誕生JTBC」。
村田知沙

村田知沙 ，係日本嘅一個女藝人同埋配音員。
杜以辰

杜以辰（英文：To Siu Kiu，1990年6月6號—），原名杜小喬，係香港女藝人，因為曾經喺FHProductionHK拍過「港女」角色嘅YouTube短片而喺網絡界好紅，更畀高登討論區封做其中一位「高登女神」。佢亦曾經主持過香港電視網絡、Now寬頻電視同香港電台嘅電視節目。

演出作品
呢個表唔完整，歡迎加料。
村田翔

村田翔（1987年4月2號—）係日本足球員，司職中場，效力群馬草津溫泉。
村田透馬

村田透馬（2000年7月22號—）係日本足球員，打前鋒位置，效力FC岐阜。
村田達哉

村田達哉（1972年8月8號—）係日本足球員，司職後衞，效力過川崎綠茵，札幌岡薩多，仙台七夕，及大宮松鼠。
村里

村、里係中華民國嘅第四級政區名稱。屬於區、縣轄市、鎮叫做里；屬於鄉嘅叫做村。村同里下面仲有「鄰」嘅編組，而家嘅中華民國自由地區有7,470個里。
村田航一

村田航一（1996年9月6號—）係日本足球員，打前鋒位置，效力水戶蜀葵。
文咸東街

文咸東街（英文：Bonham Strand），原名文咸街，係香港上環一條馬路，由皇后大道中同威靈頓街交界開始，去到皇后大道中同水坑口街交界。街名係嚟自第三任香港總督文咸。
文化馬賽克

文化馬賽克（英文：cultural mosaic，法文：la mosaïque culturelle）描述喺加拿大社會共存嘅各個社羣、各種語言同各種文化嘅互相融合。文化馬賽克嘅理念係爲咗捍衛多元文化嘅理想，唔同隔籬美國「大熔爐」式嘅同化。
文匯街

文匯街（英文：Man Wui Street）係香港九龍油尖旺區佐敦一條街，緊貼住佐敦道，連去渡船街。文匯街側邊係八文樓唐樓。
維基同享有多媒體嘅嘢：Man Wui Street
文千歲

文千歲（英文：Jacky Man Chin-Sui，1940年11月8號—）原名黃富華，廣東番禺人，係香港粵劇演員。首本劇目有《胡不歸》、《唐宮恨史》等。門下弟子有游龍同黎耀威。

生平
文千歲喺廣東番禺茭塘村（而家番禺區石樓鎮茭塘西村）出世，7歲就開始做大戲，跟老豆黃千峰入「前程劇團」。約莫9歲跟北派師傅竇庭志學北派武藝，後尾跟咗何湘子，做龍虎武師，藝名「若游龍」。13歲入「人之初劇團」，藝名「小千歲」，1963年改名叫「文千歲」。跟住喺「黃金粵劇團」做文武生。早期唱陳笑風腔，後來唱腔發展到有個人風格。後來同人拍檔組嘅粵劇團有「千寶」、「龍鳳」、「千群」、「寶人和」、「千鳳鳴」、「千麗」、「豐華」、「高陞」等；亦加入過順德市粵劇團、廣州市粵劇團同肇慶市粵劇團等。
1973年，同麗莎合唱《桃紅柳綠》，攞「金唱片獎」。1976年，同梁少芯組「千歲粵劇團」，後尾改名叫「富榮華粵劇團」，喺美加、澳洲、東南亞同中國大陸演出。之後又成立「千連芯粵劇團」同「千連芯青少年粵劇團」。1980年，同盧秋萍合唱《唐宮恨史》攞「雲雀獎」。1983年攞美國西雅圖政府頒嘅「粵劇藝術家貢獻獎狀」。1991年，喺高山劇場同香港文化中心做首屆個人粵曲演唱會；同年，同梁少芯合唱賀年小調攞「金唱片獎」，仲攞埋「瀟灑腔粵曲王」榮譽獎。1998年，攞美國加州政府頒嘅「粵劇藝術家貢獻獎狀」。
2001年同梁少芯成立「千歲粵劇研究院」。2006年辦「主恩粵劇戲曲藝人之家」。2008年做福音粵曲音樂會《新歲頌》；同年，同梁少芯合唱嘅《救世主耶穌》攞「白金唱片獎」。2010年，做粵劇《挪亞方舟》編劇。2010年12月，同曾慧喺新光戲院做「文千歲藝術專場」，跟住同尹飛燕做「燕韻鏗鏘賀華誕」專場。2011年2月退休，移民美國。2018年，出自傳《千歲演義》。
曉市街

曉市街（粵拼：hiu2 si5 gaai1；簡化字：晓市街）係中國北京嘅東西走向馬路，喺東城區。西邊從珠市口東大街開始，一直去到東邊嘅磁器口大街。

敘述
全長1570m，闊42米，雙向2車道，馬路分開咗東、西兩條。其中珠市口東大街到金魚池西街嗰橛唔畀除電單車同電動單車之外啲機動車出入。

曉市街嘅兩條道路，起點到終點
西曉市街：從珠市口東大街開始，一直去到祈年大街。
東曉市街：從祈年大街開始，一直去到磁器口大街。
曉治丹斯

曉治丹斯（Hugh Dancy，1975年6月19號—），係英國演員，出名作品包括電影《亞瑟王》、電視劇《沉默的羔羊前傳》。
曉明街

曉明街，香港一街，喺九龍秀茂坪一帶翠屏邨，行政上歸觀塘區。佢係翠屏道分支出來嘅屈頭路。
曉明街起自秀茂坪紀念公園，旁有地藏王古廟，西側有曉明街遊樂場。
沿途有幾間學校，有中華基督教會蒙民偉書院、基督教聖約教會堅樂中學、聖公會梁季彜中學同埋香港專業教育學院觀塘分校。

文
英文寫Hiu Ming Street。
22°18′57″N 114°13′51″E﻿ / ﻿22.31593°N 114.23095°E﻿ / 22.31593; 114.23095
曉格蘭

曉格蘭（粵拼：hiu2 gaak3 laan4，英文：Hugh John Mungo Grant，1960年9月9號—）係個英國男演員同電影監製，代表作有《情難禁》、《四個婚禮一個葬禮》同《雲圖》。
曉治邦尼輝

曉治邦尼輝（英文：Hugh Bonneville，1963年11月10號—）係一個嚟自英國嘅男演員，佢喺1990年出道。
曉峰閣

曉峰閣（英文：Hillsborough Court）係香港島中環半山區一個私人屋苑，嚮舊山頂道18號同地利根德里交界，隔離有帝景園、地利根德閣、梅道嘉富麗苑同香雪道裕景花園豪宅群。曉峰閣地盤面積5,487平方米。建築項目成本大概3億3仟萬港紙，1993年8月入伙。
曉峰閣由香港新鴻基地產開發，王董建築師事務所（Wong Tung & Partners Ltd）建築設計。總建築面積48,500平方米，528個住宅樓盤，建築面積由74平方米至130平方米不等，自己有住客會所包括室內康樂場同埋室外泳池。而家由啟勝管理服務有限公司做物業管理。

建築設計
曉峰閣有4座摩天大樓，建築風格係現代主義。其中間兩組大廈用拱橋形式中心連埋，令外觀立面一體化。大樓外牆淺粉紅色，外牆柱頭4支深咖啡色直立連貫每層。

事件
2009年2月25號，03座30樓某單位，一個失婚女人懷疑因為抑鬱症跳樓。
2008年2月12號，02座30樓A室，一個女人懷疑因為精神問題墮樓。
2006年10月13號，01座某單位，一個青年人由廁所窗墮樓。
曉母

曉母（粵拼：hiu2 mou5；中古漢語拼音：heux），係中古漢語聲母，屬喉音，係全清聲母。

擬音
因爲大多數嘅漢語、域外方音、對音中，曉母大多發/h/或者/x/，所以學界有兩派擬音，一派擬爲/h/，一派擬爲/x/。

上古來源
大部分學者都認爲曉母字來自上古音嘅/h/或/x/音，呢個音喺上古音到中古音嘅演變好穩定。

喺粵語嘅演變
曉母大體上喺粵語維持古音，對應嘅粵拼係h，但合口字會轉爲f。喺聲調上，曉母字派陰聲調。有個別字轉零聲母，喺開口細音，休讀jau1，欣讀jan1，喺合口字，滸讀wu2，毀讀wai2。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語嘅h來源自溪、曉、匣三母，f來源自幫、滂、並、溪、曉五母。

喺吳語嘅演變
喺吳語，曉母要分洪細，洪音曉母維持古音，對應嘅吳拼係h，細音曉母顎化，對應嘅吳拼係sh。

喺普通話嘅演變
普通話同吳語一樣要分洪細，洪音曉母維持古音，對應嘅普拼係h，細音曉母顎化，對應嘅普拼係x。

喺日文嘅演變
無論吳音漢音，都讀か行。

喺韓文嘅演變
曉母喺韓文維持古音，讀ㅎ。

喺越南文嘅演變
曉母喺越南文維持古音，讀h，聲調派陰聲調。
曉治積曼

建議曉治積曼按照原文發音改名做曉積曼。 請睇下相關討論同提議緊嘅相關指引。
曉治積曼
曉治積曼（Hugh Jackman，1968年10月12號—）係澳洲演員，出名角色包括電影《狙魔人》嘅吸血鬼獵人，同埋電影《變種特攻》系列嘅「狼人」。

家庭
Jackman 1995年喺拍攝澳洲電視劇《Corelli》識咗大佢13年嘅知名女演員Deborra-lee，兩個一見鍾情，第二年就結婚，重領養咗一仔一女，不過最後喺2024年8月雙方宣佈離婚，結束咗長達30年嘅婚姻。
杜如風

杜如風喺反財政預算案遊行嘅時候，喺皇后大道中拍攝音樂錄影帶。節目主持英文名Helen To國籍 加拿大出世 (1975-05-16) 1975年5月16號（49歲） 英屬香港職業主持語言粵語、英文、日文、普通話教育程度大學畢業出道作品流行東京活躍年代2007年至今經紀公司狼製作
杜如風（英文：Helen To，1975年5月16號—）係香港電視節目主持人同作家，主要拍遊埠節目同出遊埠書，喺2007年幫無綫電視無綫生活台拍《流行東京》而開始出名，之後幫Now TV拍《風行全世界》系列，2015年開始再幫無綫拍節目。而家係製作公司《狼製作》創辦人兼社長，自行製作旅遊節目，然後再用外判形式賣畀電視台。另外亦都係時裝品牌FUNGOLIA創辦人之一。

簡歷
阿爸係前嘉禾電影公司宣傳部經理杜惠東（筆名阿杜，1940-2016），阿媽盧佩係退休中學教師。由於阿爸幫雜誌翻譯日本娛樂資訊多年，所以自細就耳濡目染，通曉日語。小學喺北角衛理小學讀書，中學就喺筲箕灣官立中學讀書，之後到加拿大麥馬士達大學修讀城市規劃，副修日語，其後參與當地「在加國學生日本語演講比賽」獲得全國冠軍，考到日本文部省（教育局）獎學金，獲日本駐加國大使夫人賞識，推介佢大學畢業之後去東京嘅御茶水女子大學主修日本文學，所以放棄多倫多大學嘅碩士課程。1998年取得大學文憑之後，佢阿爸向英皇電影推薦佢擔任日本電影字幕翻譯，之後成為編劇學徒。2005年應徵有線電視嘅旅遊節目資料撰稿員，製作《活得很滋味》。佢參與過電影《大佬愛美麗》嘅劇本創作。
2007年，無綫電視生活台邀請佢主持旅遊節目《流行東京》，漸漸為人熟悉。2008年再製作第二輯。
2009年佢同Now寬頻電視合作主持外判形式嘅旅遊節目：三輯《風行全世界》同埋《風行全中國》。正當大家以為杜如風有錢賺嘅時候，佢就否認，因為整個節目由資料搜集、訂機票酒店、租車以至行程編排，全部都係杜如風同埋導演二人處理。杜如風更透露之前去英國受咗氣，因為被當地嘅一個製片「放飛機」。杜如風表示只要求個製片幫手安排行程，約地方拍攝已經無叫佢約。佢收300英鎊一日，但係一日都無出現過，居然夠膽喺最後一日走嚟收錢。杜如風返到香港喺專欄裏面開名責罵嗰個失職製片，佢嘅公司最後打電話嚟向杜如風了解事件。
有報道指，杜如風曾經喺2007年同香港歌手黃又南拍拖，但戀情維持咗一年就告終。
2011年3月日本發生地震時，杜如風帶團到東京四日三夜，佢在微博寫上：「剛剛回到故鄉東京（因為杜如風經常到東京旅遊）就遇上大地震！搖過搖滾！真係會死喺家鄉嗎？」。
2015年，同好友，WIYO公司創辦人之一嘅CALVIN TSOI成立時裝品牌FUNGOLIA。
杜宇

杜宇係戰國時代古蜀（中文：古蜀）第四任君主，又叫做望帝。呢位君主係有好多傳說，有佢升西山隱同杜鵑啼血嘅古仔。古蜀係家下四川，而同三星堆遺址就係古蜀國首都。
響佢統治之下，將原本係沼澤地方，好努力咁開田。又帶人治人，又叫人跟季節種嘢。但治水呢瓣始終未搞掂。
相傳杜宇晚年嗰陣，國內有大水災，佢就派宰相開明氏鱉靈去玉山(玉壘山)治水。呢個時候，佢竟然同開明氏老婆通姦。因為佢就好慚愧，就讓位畀開明氏。亦有另一版本話，覺得鱉靈治水有功，讓位畀佢。後尾開明氏要遷都，杜宇唔想走，就升西山隱。升西山隱，字面係西山升天或者隠居，實際係去死咁解。死之後就變做雀仔，即係杜鵑。二月到就聽到佢悲鳴到吐血。而啲血就滴落花上面，變成杜鵑花。蜀人一聽到佢咁，就會諗起蜀王，人人都好傷心。
考古學家將三星堆一個祭祀坑，掘到嘅六十樽青銅人像，同埋青銅神樹，聯想到杜宇升西山隱嘅古仔。

文學
李商隠嘅《錦瑟》一詩，就有句「望帝春心托杜鵑」。
杜如晦

杜如晦（585年—630年5月6號），字克明，長安（今日陝西西安市）人，係大唐大臣。

生平
杜如晦家底好勁，佢阿爺杜果做過工部尚書，阿爸杜咤亦做過地方官。杜如晦因為咁所以畀李世民重用，無意間做咗唐朝開國功臣。
玄武門之變之後，杜如晦做咗兵部尚書，同房玄齡一齊接掌朝政，有「房謀杜斷」咁話。630年病死，當時四十六歲。唐太宗對佢去世極為痛心，追贈佢做司空，徙封萊國公，謚號叫做「成」。
杜娃黎波

杜娃黎波（粵拼：dou6 waa1 lai4 bo1，英文：Dua Lipa，1995年8月22號—），係英國嘅女歌手，有阿爾巴尼亞人血統，喺2015年出道。
杜宇航

杜宇航（英文：Dennis To，1981年1月1號—），係香港武打演員，做過香港武術代表隊成員。佢喺香港出世，祖籍廣東佛山西樵。佢憑演出2010年電影《葉問前傳》做後生版葉問而出名。

政治同政策立場
佢係香港親中派嘅成員。喺2016年，佢有份聯署支持香港政府剝奪4名立法會議員（姚松炎，劉小麗，梁國雄，羅冠聰）資格。
杜家駒

杜家駒，香港親中派商人兼政治人物，豐盛生活服務老闆杜惠愷嘅仔，同時亦係鄭裕彤嘅外孫。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
杜富國

杜富國（粵拼：dou6 fu3 gwok3，簡化字：杜富国，1991年11月—）係中國人民解放軍南部戰區陸軍雲南掃雷大隊四隊工作組嘅組長，中士軍銜，貴州湄潭縣人。
2018年10月11號，佢喺邊境掃雷行動掩護戰友而受重傷，冇咗手同眼，攞到個人一等功。
杜姬

杜姬（塞爾維亞文：Јелена Докић，1983年4月12號—）係澳洲女網球員，亦曾用前南斯拉夫同埋塞爾維亞和黑山國籍出賽。

球員生涯
杜姬1998年轉打職業賽，右手握拍。偶像係嘉芙。教練係Louise Pleming。
1999年溫布頓網球公開賽第一圈，杜姬以懸殊嘅比數6-2, 6-0擊敗一號種子、瑞士籍「一姐」軒芝絲‎，一鳴驚人。
2000年夏季奧林匹克運動會係佢個人最難忘嘅經歷。呢次比賽佢最終打到銅牌戰，以1-6, 4-6輸畀美國嘅莎莉絲得第四名。
杜威十進制圖書分類法

杜威十進制圖書分類法（英文：Dewey Decimal Classification，DDC）係一種圖書分類法。喺呢種分類法下，索書號嘅分類號部分用一個 3 個整數位嘅十進制數字表示，反映件資源屬邊個學科；原理係首先用百位將所有學科分成十大類:3，再用埋十位將所有嘢分成一百類，如此類推，例如分類號 500-599 嘅書冚唪唥都係屬社會科學嘅。
喺某啲用到個位都分得唔夠細嘅類，會再用埋小數點後嘅位再細分；例如 636.7 代表狗:5。
杜定友

杜定友（粵拼：dou6 ding6 jau5；1898年1月7號—1967年3月13號）係中國近現代比較叻嘅圖書館學家，廣東南海（今日嘅佛山市南海區）人，喺上海出世。佢亦係中國近代圖書館事業其一緊要嘅奠基人同圖書館界嘅一代宗師。
佢一世喺圖書館做嘢同研究圖書超過半個世紀，重發佈咗600幾種夾埋600萬字嘅著述。中華人民共和國成立前後時期做過廣東省立中山圖書館館長3次。
李方桂

李方桂（粵拼：lei5 fong1 gwai3；1902年8月20號—1987年8月21號），廣州人，原籍山西昔陽縣。佢係喺中華民國同美國搞研究嘅語言學者，佢對美國印第安語言、漢藏語系語言、壯侗語系語言嘅研究留低好大嘅足跡。單係佢作爲中國語言嘅研究者，就爲語言學本身嘅發展做出好大貢獻，同趙元任譽爲中國語言學雙璧。

家族
佢阿爺同老竇一門兩代進士及第，老母舊底做過慈禧太后嘅代筆女官。

生平
李方桂喺廣州出世。1924年從清華大學畢業後，去咗美國留學。兩年後嘅1926年喺密芝根大學畢業，遞年做咗芝加哥大學嘅碩士，喺1929年獲得同間大學嘅博士學位，好猛噉取得學位。喺芝加哥大學佢跟住愛德華·薩丕爾、李奧拿德·布隆菲德、卡·打令·伯（英文：Carl Darling Buck）學嘢，搞美國印第安語言嘅調查。
1929年佢返中國，做咗中央研究院歷史語言研究所嘅研究員，一開始調查海南島嘅語言，之後研究中心轉移去中文以外嘅語言調查，開始對廣西嘅壯侗語系語言做學術調查。
1937年到1939年間佢去咗美國，做耶魯大學嘅客座教授，之後返中國，喺貴州、四川、雲南等地搞田野工作。
1946年到1949年間佢再次去美國哈佛大學、耶魯大學做客座教授。中華人民共和國成立時，佢放棄咗歸國，留咗喺美國，1949年到1969年間喺華盛頓大學、1969年到1974年間喺夏威夷大學做教授。嗰陣間佢去臺灣調查邵話同阿美話。
1987年李方桂喺加州聖馬刁首府紅木城過身。

業績
李方桂一生著書9冊，寫咗超過100篇論文。

印第安語言
1927年佢跟隨薩丕爾（英文：Edward_Sapir）到加州北部研究當地講嘅阿薩巴斯卡語支嘅密滔利話（英文：Mattole language），接觸到絕代嘅兩個密滔利印第安人，結果寫出咗《密滔利：阿薩巴斯卡語言》（Mattole: An Athabaskan Language；1930年，呢篇博士論文後來出咗書），作爲佢研究咗美國印第安語言嘅印記。之後密滔利話變成死語，李方桂嘅記錄成爲知曉呢門語言嘅唯一線索。其他嘅佢仲調查咗加州嘅懷拉奇話（英文：Wailaki language）、加拿大北部嘅哈利話（英文：Slavey language）（Hare）、阿拉斯加嘅伊也厄話（Eyak）。

漢藏語同壯侗語
1930年代以後搞壯侗語言調查，得出結果有《龍州土語》（1940年）、《莫話記略》（1947年）、《武鳴土語》（1956年）、《水話研究》（1977年）等著作。
1977年嘅《壯泰語比較手冊》（A handbook of comparative Tai）係部構築壯泰祖語形態嘅著作。
1937年《中文年鑑》（The Chinese Year Book）中嘅文章《中國嘅語言同方言》（Languages and dialects of China）所示嘅漢藏語系嘅分類對後世影響好大。
喺中文歷史研究方面，喺1930年代時，佢同趙元任、羅常培一齊，將高本漢《Études sur la phonologie chinoise》（中文音韻研究）翻譯成中文，另外佢又發表《切韻â的來源》（1931年），之後佢就陸續發表有關上古音嘅研究。《Some Old Chinese Loan Words in the Tai Languages》（壯泰語中嘅上古漢語借詞；1945年）唔到10頁，卻係劃時代嘅論文，佢利用咗壯泰諸語表示十二支嘅詞，來推定上古音，呢啲詞係佢哋從中文借來嘅好古老嘅借用語。有關上古音研究嘅代表作係1971年嘅《上古音研究》，佢再構咗高本漢體系爲代表嘅上古音，後者有諸多問題，譬喻元音體系、音節頭嘅複輔音等，直到1990年代出現新研究之前，啲人都係利用李方桂嘅體系。
臺灣嘅清華大學出版社出版咗全13卷嘅《李方桂全集》。
李施彥

李施彥，係大韓民國嘅一個男藝人同埋演員。
李斯特廣場站

李斯特廣場站（英文：Leicester Square tube station）係英國倫敦地下鐵皮卡迪利綫同北綫嘅車站，屬第1收費區，喺大倫敦西敏市。
李新英

李新英，係大韓民國嘅一個男藝人同埋演員。
李日昇

李日昇（英文：Jonathan Lee，1992年1月1號—）係香港男演員，以前做過香港童星。

簡歷
李日昇喺聖公會德田李兆強小學、英華書院同香港兆基創意書院度畢業，阿媽係出名嘅粵劇演員傲雪瑩。佢六歲出道，成日演杜琪峯啲戲，亦都做過好多香港電台教育電視節目同無綫電視劇。
李日昇曾經諗過放棄唔做演員，去考消防員，但畀黃浩然點醒之後，就入咗2013年第27期無綫電視藝員訓練班。2016年，好多人讚佢喺《城寨英雄》裡面做「王小智（小智）」表現唔錯。2018年又喺《棟仁的時光》入面扮亞氏保加症患者「鍾尚正（阿正）」一樣畀網民讚。另外，佢畫水墨畫好勁，得閑嗰陣會教吓啲小朋友；依家重同郭子豪、關梓陽、譚坤倫一齊做埋九龍灣 Goji Studio 嘅健身教練。
2020年4月（喺《機場特警》播出嗰段時間），李日昇喺自己嘅Instagram頁出Post寫咗己亥逆權運動嘅口號「光復香港，時代革命」，係頭一位現職無綫藝員有咁明顯嘅表態，引起正反兩方網民分別力撐同圍剿，結果佢就同無綫電視唔再續約。
李日朗

李日朗（英文：Don Li Yat Long，1982年1月25號—），原名李威樂，前藝名李逸朗，外號「Don少」、「Gel頭仔」，係香港歌手同演員。

簡歷
2003年，李日朗加盟英皇娛樂，並推出首張個人EP專輯《The Single》，從而正式出道；同年參演無綫電視偶像劇《當四葉草碰上劍尖時》。2010年同英皇娛樂完咗合約後去咗中國大陸發展。2022年1月份成為無綫電視經理人合約藝員，簽約一年。
李方冲

李方冲，香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。之後佢喺李家超無提政綱嘅情況下，有份提名李家超參與2022年香港行政長官選舉。
李方沖

李方沖，香港親中派政治人，香港再出發大聯盟發起人之一。
東坑

東坑（粵拼：dung1 haang1）係中國廣東東莞一鎮。
東坡家事

《東坡家事》（英文：With or Without You），係香港無綫電視製作嘅古裝電視劇，由歐陽震華、萬綺雯、王浩信、黃心穎同陳煒領銜主演，監製黃偉聲。呢套劇講北宋詩人蘇軾嘅家事。
東坡肉

東坡肉係浙江杭州菜嘅豬肉菜式，主要用豉油、紹興酒同其他調味去紅燒五花腩，相傳係由北宋文人蘇東坡發明。
東城中大馬路

東城中大馬路（葡文：Avenida Central da Zona Este）（前稱：豚城大馬路（葡文：Avenida de Tun Seng））係澳門花地瑪堂區新城填海區A區一條主要馬路，呢條路由馬萬祺博士圓形地開始一路去到港珠澳口岸環形馬路為止。

背景
2018年3月16號，民政總署管理委員會響會議到決定將花地瑪堂區新城填海區A區新起好嘅公共街道起名，其中將由濠江圓形地（而家叫馬萬祺博士圓形地）開始到港珠澳大橋澳門口岸管理區人工島嘅公共街道（而家叫港珠澳口岸環形馬路）起名做豚城大馬路。但係由於「豚」係日文漢字係解豬，所以響社交網站到畀人開玩笑改名叫做豬城大馬路或澳豬大馬路。
2024年8月下旬，道路名正式改名做東城中大馬路。
東野圭吾

東野圭吾（1958年2月4號—）係日本推理小說作家。佢喺1985年寫嘅書《放學後》攞到第31屆江戶川亂步獎之後就正式出道寫嘢。
東門氏

東門（粵拼：dung1 mun4）係唐人姓氏，喺《百家姓》裏頭排第485位，依家經已冇乜人用。
呢篇東門氏係同姓氏有關嘅楔位文章，重未寫完嘅。麻煩你幫手充實佢。
林村天后廟

天后廟，正名天后宮，別義稱林村天后廟，香港天后廟之一，喺林村放馬莆。大清乾隆年間，一七三六年起廟，一九六七年重修，隨後一九七六年同一九九二年都有重修。
廟裏面掛鐘，鐘鑄喺乾隆三十六年，即一七七七年。廟裏面設鄧占一夫婦靈位，相傳起廟之初，經費唔夠，得本鄉鄧氏捐巨款，先至起成，特設靈位供奉。另供奉十二護鄉烈士靈位。秋分，鄉民往廟拜祭。
天后宮佈局叫「五間二進」，由正門睇，橫向設有五間房，縱向由前到後有兩個瓦頂建築，兩進中間係庭院，正殿供奉天后同觀音，右側係文武廟，左側就係龍母殿。
天后廟外林村許願樹，新年期間甚多人。
林月如

林月如係大宇資訊開發嘅仙劍奇俠傳系列入面嘅虛構角色，最早喺《仙劍奇俠傳》登場，佢係遊戲中蘇州林家堡南武林盟主林天南嘅千金。
林村凹

林村凹（凹讀坳；Lam Tsuen Au），亦寫林村坳，係香港一地，亦係一坳，喺林錦公路嘅最高處，上村同林村之間，近嘉道理農場入口。

史
呢度係來往林村、大埔，同八鄉、錦田、元朗嘅必經之路。
一八九九年四月，呢度係新界六日戰嘅戰場。鄉勇同英軍打仗，戰敗後逃住錦田。
林曼婷

林曼婷（Lin Man-ting, Claire，1990年7月10號—）係中華台北足球員，花蓮光復鄉阿美族人，司職後衞，多次代表中華台北女子足球代表隊出賽，渠家姐林瓊鶯都係中華台北隊隊員。
林月琴

林月琴（粵拼：lam4 jyut6 kam4；簡化字：林月琴；1914年1月18號—2003年11月22號）係中國人民解放軍嘅一位將領，安徽六安金寨縣人。做過廣州市八一實驗學校第一任校長同中國共產黨支部書記。
佢1929年參加過由中共領導嘅革命；1935年參加過長征；1936年加入中國共產黨；1946年5月開辦過東北民主聯軍南崗幹部子弟學校重做埋校長；之後做過中華人民共和國總政治部顧問、第六屆全國人大常委會委員同埋第五屆全國政協委員。
林村

林村（英文：Lam Tsuen）係香港一地，亦係一鄉。佢喺新界中部谷地，由大刀岃南，同大帽山東脈北夾住，谷地因此叫林村谷。谷口喺西南，谷背係林村坳。林村鄉係村盟，八鄉以東，蔡坑鄉以南，翕和鄉以東。舊時鄉歸雙魚約，今歸大埔區。林村鄉亦係大埔七約之一。
香港政府早年就開咗林錦公路，係呢區主要道路，方便駁去元朗、大埔、粉嶺等新市鎮。
林村名勝數處，有林村天后廟、林村許願樹、梧桐寨瀑布、萬德苑、嘉道理農場等。

名
林村得名自林氏，林村一帶，以坑下莆最大，村民姓林。坑下莆人，係遷自九龍蒲崗，遠祖來自福建。大宋坐船去到官富場落戶，佛堂門天后廟有碑爲記。現林村放馬莆，都有林村天后廟。

史
坑下莆村建於萬曆卅五年，卽一六零七年。
一八九八年，大清租地畀英國，拓展香港，此爲新界。香港政府無卽時接收。一八九九年，林村係大埔七約之一，有份反抗接收，是爲新界六日戰。喺大埔一役，林村鄉勇有份轟擊差人。及後遭英軍反擊，隨後退出戰事。英軍過林村谷，無戰事。上林村凹，有第二役，過主要係元朗嗰邊人打。
香港政府好快擺平件事。林村鄉歸入雙魚約。當時鄉有村，分別係坑下莆、社山、大菴、圍頭、田寮下、大菴山、梧桐寨、麻布尾、太陽輋、水窩、新塘、龍丫排、小菴山、在吉村、百石牛、坪朗、連凹、塘上、新圳、鍾屋村、放馬莆、新屋仔、石古壠。鄉唔只喺谷內，亦有喺大埔嗰邊嘅石古壠。
林村鄉按保甲法，分成六甲，並由六和堂共議。一九五四年，立林村鄉公所，取代六堂和地位，掌管鄉政。初時借天后廟做寫字樓，張枝繁擔住首屆主席。一九八一年，起咗林村鄉公所大樓，一九九八年重建，今有三層高。
一九七二年，國際獅子會三零三區分會，捐錢贊助起獅子會林村青年中心，有圖書室，大禮堂，學生文娛康樂之外，各大事都會喺度搞。

鄕
現時林村鄉有村二十六條，圍頭、南華莆、較寮下、坑下莆、放馬莆、新屋仔、鍾屋村、社山、塘上村、新村、龍丫排、田寮下、新塘、坪朗、大菴、大菴山、小菴山、寨乪、麻布尾、大洋輋、水窩、白牛石（上）、白牛石（下）、梧桐寨、蓮澳（李屋）、蓮澳（鄭屋）。
並唔係所有村都係林村谷之中，有啲越社山後面，亦有啲喺大窩嗰邊。
林村仍按舊日保甲法，分成六甲，並由六甲組成六和堂管理，如今喺林村鄉公所之下。第一甲，大菴山、坪朗、龍丫排、小菴山、田寮下、蓮澳李屋、蓮澳鄭屋；第二甲，寨乪、水窩、大菴；第三甲，新村、社山、新屋仔；第四甲，白牛石上村、白牛石下村、大陽輋、梧桐寨、麻布尾；第五甲，塘上村、鍾屋村、放馬莆；第六甲，
坑下莆、較寮下、圍頭、南華莆。

太平清醮
林村太平清醮，由乾隆年間，立天后廟之後訂落。村村鄉訂落，太平清醮，十年一屆，相沿至今。期間禁伐木，戒殺生，齋戒沐浴，酬謝神恩兼祭鬼。重有大戲，一連五日，人神共樂，祈求風調雨順，合境平安。十年一屆指，上一次太平清醮為第一年，數十年，所以實際為相距九年。來屆在二〇一七年十二月三到八號。
林曉輝

林曉輝，香港親中派政治人物。

選舉經歷
喺2021年9月，佢成為香港特别行政區選舉委員會基層社團委員。之後佢喺李家超無提政綱嘅情況下，有份提名李家超參與2022年香港行政長官選舉。
林有貴

林有貴，香港親中派勞工界政治人，香港再出發大聯盟發起人之一。
林可瑩

林可瑩（英文：Giselle Lam，1998年10月26號—），係香港新聞從業員，曾經係無綫電視無綫新聞台主播。2021年曾因病首度離開TVB，2024年秋季第二度離巢。
林司敏

林司敏（Ciwi Lam，1991年8月23號—），係香港息影女藝人，北京出世，小學嗰陣移居香港，做過模特兒，2000年代尾到2010年代頭亦拍過幾套電影。佢2018年同香港電台節目主持阮德鏘結婚。
林同省

林同（越南文：Lâm Đồng）係越南一省，省會大叻，人口大約110萬。
林向紅

林向紅，香港親中派政治人物兼商界人士，廣發控股（香港）有限公司總經理，支持「愛國者治港」主張。

選舉經歷
喺2021年9月，佢當選成為香港特别行政區選舉委員會金融服務界委員。
林口區

林口區（粵拼：lam4 hau2 keoi1）係台灣新北市嘅一個市轄區。
柳智毅

柳智毅（葡文：Lao Chi Ngai，1975年—）係澳門政治人，喺2017年俾澳門特首崔世安委任做第6屆立法會議員。
柳根亨

柳根亨（粵拼：lau5 gan1 hang1；韓文：유건형；1979年2月14號—），係韓國男歌手、詞曲作家、音樂製作人。佢憑住同Psy嘅合作而出名，尤其係《江南Style》。

簡歷
1996年，佢憑住韓國Hip Hop二人組Untitle打入韓國K-pop市場。佢喺高中嗰陣已經自己寫過歌喺韓國音樂行業攞到認可。1997年，組合出咗第二張專輯《The Blue Color》，之後組合喺1999年解散。
2006年，佢開始同Psy合作，喺專輯《PSY – We Are The One》佢負責作曲而Psy負責填詞。佢同Psy都為IVY、金震標同Ulala Session合寫過歌。
佢之後同返前組合Untitle成員去一齊為張佑赫寫歌。
柳本啓成

柳本啓成（1972年10月15號—）係日本足球員，司職後衞，曾經喺1995～1997年間爲日本足球代表隊出場30次。
柳林

柳林係中國山西呂梁一個縣，總面積1288平方公里，人口32萬。
柳條布

柳條布，有柳條紋嘅布，一間間咁，亦叫間條布、條紋布。
英文叫striped cloth。
柳星恩

柳星恩，係大韓民國嘅一個女藝人同埋歌手。
柳時元

柳時元，係大韓民國嘅一個男藝人同埋歌手。
柳樂智和

柳樂智和（1985年10月17號—）係日本足球員，司職後衞，效力過福岡黃蜂，FC東京，及鳥取飛翔。
柳橋

柳橋鎮（壯語：Liujgyauz Cin），係中國廣西壯族自治區崇左市扶綏縣轄下嘅一個鎮。面積327.4平方千米，人口33000人（2011年）。

行政區劃
下轄1個社區、12個村：
社區：柳橋社區。
村：雷大村、上屯村、岜留村、竈瓦村、新村村、 渠齊村、西長村、扶岜村、坡利村、坡龕村、平坡村、那加村。
楊紹信

楊紹信，JP，香港建制派（專業親中派）政治人（第12至14屆全國政協香港委員），亦係資深特許會計師（羅兵咸永道大中華區前任主席）、香港賽馬會董事（2015年到而家）。

選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
楊羅觀翠

楊羅觀翠，香港親中派政治人物兼社會福利界人士。

選舉經歷
喺2021年9月，佢成為香港特别行政區選舉委員會社會福利界委員。之後佢喺李家超無提政綱嘅情況下，有份提名李家超參與2022年香港行政長官選舉。
楊美琪

楊美琪 (歌手)：中國女歌手，女子演唱組合CH2成員。
楊絳

楊絳（粵拼：joeng4 gong3；1911年7月17號—2016年5月25號），本名楊季康（joeng4 gwai3 hong1），係中國大陸嘅作家、戲劇家同翻譯家，江蘇無錫人，佢嘅丈夫係有名嘅學者、文學家錢鍾書。有名嘅作品有小說《洗澡》，散文《幹校六記》、《走到人生邊上》、及《我們仨》。作爲翻譯家，佢翻譯嘅語種有英文、法文、西班牙文，佢翻譯嘅《唐吉訶德》係公認嘅最佳中文譯本。
2016年5月25號凌晨，佢喺北京協和醫院病終，終年105歲。
楊維

楊維，香港親中派自由黨政治人物兼飲食界人士，富臨集團老闆，主張愛國者治港。

爭議
2020年10月，有媒體報道話，楊維在元朗錦壆路嘅獨立屋涉嫌違規僭建，有露天泳池、標準籃球場、巨型園林錦鯉池塘同池畔涼亭等。呢啲建築物，總共擴建成近萬呎「巨宅」，遠大過每層面積唔超過700平方呎嘅三層村屋設計。地政處視察過之後，祇係向業權人發出警告信要求糾正違契事項，可以話完全冇懲罰性。
2021年4月，楊維嚮元朗錦壆路23號嘅一間獨立屋俾7至8個揸刀嘅男人淋紅油，警察話方初步話同錢有關。

選舉經歷
喺2016年，佢成為香港特别行政區選舉委員會飲食界委員。之後，佢有份提名林鄭月娥參與2017年香港行政長官選舉。
喺2021年8月，佢當選成為香港特别行政區選舉委員會委員（飲食界）。之後佢喺李家超無提政綱嘅情況下，有份提名李家超參與2022年香港行政長官選舉。
柳永

柳永（生死年唔清楚，有推斷係987年到1053年），字耆卿，係北宋嘅一位詞人，幫妓女樂工作詞而出名。佢係福建崇安人，原名係三變。因為喺屋企排行第七:250、183，所以嗰陣啲人又叫佢「柳七」而唔係直接叫佢個名:92。又因為做過屯田員外郎致仕，所以又叫柳屯田:184。佢啲作品流傳廣泛之極，一時間好興，所以嗰陣有人話「凡有井水飲處，即能歌柳詞」（有人嘅埞都聽得到柳永嘅詞）。佢早排住喺汴京，經常去歌樓酒肆蒲，寫咗唔少詞關於啲中下層市民嘅生活同心理，啲好多係啲歌妓或者失意文人嘅。因為覺得佢寫嘅好多係艷詞，啲士大夫鄙視並排斥佢，影響埋佢嘅仕途，導致佢中年以後先中到科舉，之後就流落到各地去任啲細官職。佢死嗰陣冇銀紙，得妓女籌錢幫佢收葬。
柳永體裁唔限制喺士大夫嘅小令，而係用慢詞多，呢種體裁喺民間流行開而且篇幅長尐；噉樣做即拓展到宋詞嘅形式，令到慢詞同小令喺詞作上有同等地位。同時佢寫男女情感同埋羈旅行役啲嘢多，宋詞嘅題材都得到擴展。佢移植咗種賦法「鋪陳其事而直言之」（鋪墊加直白嘅語言）入到詞嘅寫作當中，喺鋪陳詞主人公細膩嘅心思同時，採用直白生動通俗嘅語言風格，運用到好多啲俚語俗語，啲好多係由日常生活嚟嘅，噉樣表達啲情感表達得好生動真實。柳永後續影響深遠，孻尾啲詞人似蘇軾同周邦彥兩派都出自佢，佢亦都影響埋元代嘅散曲。跟尾啲通俗文學，都推崇埋柳永嘅地位。柳永啲作品得編成《樂章集》，入便存有佢嘅詞二百幾首，可以睇得出佢嘅貢獻好大。
柳津町

柳津町（日文：柳津町／やないづまち Yanaizu machi */?）係日本福島縣河沼郡嘅一個町。
柳江縣

柳江係中國廣西柳州一縣，面積2504平方公里，人口53萬。
柳河

柳河係中國吉林通化一個縣，總面積3346平方公里，人口36萬。
柳洙正

柳洙正，係大韓民國嘅一個女藝人同埋歌手。
柳江

柳江（粵拼：lau5 gong1）係西江嘅第二大支流，從貴州黔南獨山縣堯梭鄉里臘村出發，一直流到廣西來賓象州縣石龍鎮花山村東南邊嘅紅水河匯合。幹流全長751km，流域面積58270km²。
柳氏

柳係唐人姓氏，喺《百家姓》裏頭排第60位。
柳氮磺胺吡啶

柳氮磺胺吡啶（粵拼：lau5 daam6 wong4 on1 bei2 ding6，Sulfasalazine）係種抗生素，主要用嚟醫類風濕性關節炎、潰瘍性結腸炎同埋局部性腸炎。
森田真吾

森田真吾（1978年12月9號—）係日本足球員，司職後衞，效力過橫濱FC，水戶蜀葵，及甲府風林。
森田耕一郎

森田耕一郎（1984年10月28號—）係日本足球員，司職守門員，效力過仙台七夕，FC東京，佐川滋賀，SC相模原，讚岐卡馬達馬尼，及山口雷法。
森田真司

森田真司（1987年6月24號—）係日本足球員，司職中場，效力過北九州新浪，Tochigi Uva FC，YSCC橫濱，及盛岡仙鶴。
森田翔

森田翔（2003年7月6號—）係日本足球員，打後衞位置，效力FC東京。
森田晃樹

森田晃樹（2000年8月8號—）係日本足球員，打中場位置，效力東京綠茵。
森田浩史

森田浩史（1978年5月18號—）係日本足球員，司職前鋒，效力過鳥棲砂岩，新潟天鵝，大宮松鼠，甲府風林，Chonburi，Port，及長崎成功丸。
樟宜機場

樟宜機場（英文Changi Airport），全名新加坡樟宜機場（英文Singapore Changi Airport；當地中文新加坡樟宜机场；泰米爾文சிங்கப்பூர் சர்வதேச விமான நிலையம்；馬拉文Lapangan Terbang Changi Singapura），係新加坡一機場，喺樟宜嗰度。佢係東南亞最繁忙機場之一。家下有3個候機樓同三條跑道，第三個候機樓就響2008年1月9號起好。
澳洲航空用佢做來回澳洲歐洲航線嘅中轉站。亦有幾間航空公司用佢來做基地。嚮2015年，樟宜機場每個禮拜都有百幾間航空公司飛嚟飛去，提供超過六千幾班飛機，連接超過八十個國家嘅三百幾個城市。樟宜機場亦為新加坡製造咗超過萬個就業機會。
佢係亞洲五大最繁忙機場之一，旅客人數已經突破一年3千萬人次。樟宜機場雖然已經有廿幾年歷史，曾經評為全世界最舒適嘅機場之一。估計到2008年，機場過境旅客人數會達到每年6670萬人次。
樟宜

樟宜（英文：Changi）係星加坡一笪地方，喺星加坡東部，最出名嘅建築係樟宜機場，嗰度重有樟宜監獄同樟宜海軍基地。
樟樹市

樟樹係中國江西宜春一個縣級市，總面積1287平方公里，人口54萬。
標準大氣壓

標準大氣壓（atm）係壓強單位。舊標準嘅1標準大氣壓等如101325帕。1982年，理論化學和應用化學國際聯會（IUPAC）建議將標準大氣壓嘅定義改為100000帕，但係舊標準101325帕就宜家都重有人用。
標準字

標準字（粵拼：biu1 zeon2 zi6），係指寫法、用法上符合官方、正式場合或主流嘅字，又叫正體、正字。相對應嘅概念係俗字、異體、通體。注意，標準字唔等於本字。

官方標準
目前漢字有以下嘅官方標準。

傳統字
中華民國頒佈咗《常用國字標準字體表》、《次常用國字標準字體表》、《罕用字體表》，呢個係中華民國方面出嘅傳統字嘅標準。
香港頒佈咗《常用字字形表》，呢個係香港出嘅傳統字嘅標準。
韓國沿用保存傳統漢字，1972年頒佈嘅《敎育用基礎漢字》係中高等學校度教傳統漢字嘅標準。

簡化字
中華人民共和國喺2013年頒佈咗《通用規範漢字表》，係目前簡化字嘅標準，不過基本上沿襲之前《簡化字總表》、《第一批異體字整理表》、《印刷通用漢字字形表》。
星架坡出過自己嘅簡化字表，不過1976年後轉用中國大陸嘅簡化字表，可以睇吓星架坡字。

新字體
日本目前嘅新字體標準係《常用漢字表》，外加《人名用漢字》。用字標準係《同音漢字書寫規則》。
標準

標準係指一個系統入面特定嘅規範，而呢個規範係由獲公認嘅機構制定，大眾都會跟同一套規範去做嘢，確保產品或者服務個品質保持合格。一套標準可以係限住某個地方通用，亦可以係全世界通用。
標準化

標準化（英文：Standardization）係指制定技術標準並達成一致意見嘅過程。標準化有好多好處，例如唔同嘅產品可以互相兼容，產品更加安全咁樣。
標準及校正實驗所

標準及校正實驗所（英文：Standards and Calibration Laboratory，縮寫：SCL）係香港政府部門，隸屬創新及科技局創新科技署。實驗所有兩度，總所喺灣仔入境事務大樓35及36樓，分所喺九龍灣祥業街2號B「工務中央試驗所大樓」地下。
實驗所負責為香港保存物理測量參考標準，為測量標準及測試儀器嘅用家提供校正服務，亦為檢測及認證行業實驗所提供能力驗證服務，以展示佢哋嘅技術能力。
實驗所代表香港成為根據米制公約成立嘅國際計量大會（CGPM）附屬會員。亦係國家標準實驗室國際大會（NCSLI）嘅正式會員。
標準化系數

標準化系數（粵拼：biu1 zeon2 faa3 hai6 sou3；英文：Standardized coefficient）係迴歸分析同相關統計模型會用到嘅一個概念，指數據做咗標準化（將 SD 設做 1）後得出嘅迴歸模型估計。因此，標準化系數係無單位嘅，反映以下嘅資訊：「預測用嘅變數每變一個 SD 咁多，應變數會變幾多個 SD。」
正七品

正七品係中國、朝鮮、越南、琉球等國家嘅古代官位嘅一個品秩，低過從六品，高過從七品。
正九品

正九品係中國、朝鮮、越南、琉球等國家嘅古代官位嘅一個品秩，低過從八品，高過從九品。
正65537邊形

正65537邊形係多邊形嘅一種。一共有65537條邊，65537個頂點，內角和係11796300°，對角線有2147450879條。不過正65537邊形係可以用尺規作圖畫出嚟。

角度
正65537邊形嘅形狀好複雜，邊亦都好多，幾乎係一個圓形咁滯。正65537邊形嘅圓心角同埋外角嘅大細係：

面積
半徑係1嘅圓內切正65537邊形嘅面積係：
佢個面積同圓周率極為接近。
正一品

正一品係中國、朝鮮、越南、琉球等國家嘅古代官位嘅一個品秩，属於最高級嘅官員。一般係宰相（有時又叫丞相、相國、尚書令、尚書僕射、中書令、侍中等）、「三公」（太師、太傅、太保）、「三司」（大司徒、大司馬、大司空）等國君之下嘅最高級別嘅高官；皇帝嘅主要親屬（親王、公主、皇后、高級別嘅妃），亦都有相應嘅正一品封位。

起源
中國最早用正一品呢個品秩名稱嘅時期，可以追溯到北朝嘅鮮卑化漢人政權北齊。自從曹魏政權設立咗「九品官人法」（又叫做「九品中正制」）呢個中央政府官員品位制度之後，最高嘅品位多以「第一品」稱呼。直到比北齊稍為早啲嘅後魏，亦都用相同嘅品位名，但係亦有用其他嘅品位名，例如，同北齊同時期嘅北周，最高嘅品位係「正九命」。

北齊
太師、太傅、太保、王、大司馬、大將軍、太尉公、司徒公、司空公。

文武官
親方（日文：ウェーカタ，係琉球王國官員品位，係琉球士族嘅最高級稱號），「正一品」到「従二品」。親方之中，三司官（日文：さんしかん；漢字：「阿司多部」，後嚟叫「法司」），係琉球王國實際主理政務嘅官員，呢三位實際處理政務嘅最高統帥係透過投票選出嚟，所以只有道德修養高，又精通文學、倫理、經濟、治國嘅儒家學者先至有機會當選。三司官本身係從一品（日文：従一品），不過如果位階去到「紫地浮織三司官」，佢嘅品位就係「正一品」，頭「戴紫地五色浮織冠」、「青地五色浮織冠」、「紫地浮織冠」插上「金簪」。
註：攝政（日文：摂政），又叫國相、王相、諸司代，係琉球國朝廷官員嘅最高品位，係三司官嘅上級，主理國家政治（日文：聴邦政），不過一般唔會實際處理政務。
正二品

正二品係中國、朝鮮、越南、琉球等國家嘅古代官位嘅一個品秩，低過從一品，高過從二品。
正一廣東話

《正一廣東話》（英文：Canto-Challenges）係香港MakerVille製作嘅文化綜藝節目，由林溢欣、沈殷怡主持，2023年8月26號到10月28號逢禮拜六20:00-20:30喺香港電視娛樂ViuTV播。節目名雖然帶有「廣東話」字眼，但多數集數都係圍繞中文嘅知識，同「廣東話」冇密切關係，得第2集嘅「食字」、第5集嘅「廣東歌歌詞」同最後一集嘅「粵語潮流用語」比較貼題。
正三品

正三品係中國、朝鮮、越南、琉球等國家嘅古代官位嘅一個品秩，低過從二品，高過從三品。
正乙祠戲樓

正乙祠戲樓（簡化字：正乙祠戏楼；英文：Zhengyici Peking Opera Theatre）係中國最出名嘅京劇院之一，位置喺北京市西城區。
正257邊形

正257邊形係多邊形嘅一種，有257條邊，257個頂點，內角和係45900°，可以用尺規作圖畫出來。
江南布衣

江南布衣（港交所：3306）係中國一間服裝公司，1994年喺杭州創立，2016年喺香港交易所上市。呢間公司主要設計、推廣同出售女士、男士、兒童同青少年嘅時尚服裝、鞋類、配飾同家居類產品。
江南大道

江南大道 (廣州)：喺廣東省廣州市越秀區。
江南大道 (重慶)：喺重慶市，有2條江南大道。
江南大道 (東莞)：喺廣東省東莞市企石鎮。
江南大道 (南寧)：喺廣西壯族自治區南寧市江南區。
江南大道 (貴港)：喺廣西壯族自治區貴港市港南區。
江南大道 (上海)：喺上海市崇明縣。
江南大道 (蘇州)：喺江蘇省蘇州市常熟市。
江南大道 (宜昌)：喺湖北省宜昌市，有2條江南大道。
江南大道 (溫州)：喺浙江省溫州市瑞安市。
江南大道 (麗水)：喺浙江省麗水市青田縣。
江南大道 (杭州)：喺浙江省杭州市，有2條江南大道。
江南大道 (台州)：喺浙江省台州市臨海市。
江南中街道

江南中街道係中國廣東省廣州市海珠區下轄嘅一個街道，喺海珠區西北部。轄區總面積2.36平方公里，2007年總人口7.52萬人，其中戶籍人口6.75萬人，外來人口0.76萬人。

參考資料
〈江南中街:申報「全國社區商業示範社區」〉。南方日報。喺2008-09-03搵到。
睇 • 論 • 改 • 歷海珠區政區行政隸屬：中華人民共和國廣東省廣州市　　區政府駐地：江海街道街道：海幢街道 | 赤崗街道 | 新港街道 | 濱江街道 | 素社街道 | 南華西街道 | 龍鳳街道 | 沙園街道 | 瑞寶街道 | 江海街道 | 鳳陽街道 | 南石頭街道 | 華洲街道 | 昌崗街道 | 南洲街道 | 琶洲街道 | 官洲街道 | 江南中街道睇埋：中華人民共和國廣東省鄉級以上政區一覽。
江南四大才子

江南四大才子指明朝四個大文人——唐伯虎、祝枝山、文徵明同徐禎卿。
佢哋才思敏捷，才華洋溢，詩詞歌賦樣樣精通，基本上繪畫書法均無所不精，亦精通文理，可以話係明朝時期最為著名嘅書畫家同埋文學家。佢哋創作嘅著名繪畫、書法同埋詩詞作品，成為後世人所樂道嘅文壇瑰寶。

流行文化
香港無綫電視2000年拍咗一套電視劇《金裝四大才子》，講述唐伯虎、祝枝山、文徵明同虛構嘅周文賓嘅故仔。